Cauza C‑49/12

The Commissioners for Her Majesty’s Revenue & Customs

împotriva

Sunico ApS și alții

(cerere de decizie preliminară formulată de Østre Landsret)

„Cooperare judiciară în materie civilă — Competența judiciară, recunoașterea și executarea hotărârilor în materie civilă și comercială — Regulamentul (CE) nr. 44/2001 — Articolul 1 alineatul (1) — Domeniu de aplicare — Noțiunea «materie civilă și comercială» — Acțiune formulată de o autoritate publică — Daune‑interese solicitate ca urmare a participării la o fraudă fiscală a unui terț care nu este persoană impozabilă în scopuri de TVA”

Sumar – Hotărârea Curții (Camera a treia) din 12 septembrie 2013

Cooperare judiciară în materie civilă – Competența judiciară și executarea hotărârilor în materie civilă și comercială – Regulamentul nr. 44/2001 – Dispoziții ale acestui regulament calificate drept echivalente cu cele ale Convenției de la Bruxelles – Interpretarea dispozițiilor menționate conform jurisprudenței Curții referitoare la convenție (Convenția din 27 septembrie 1968; Regulamentul nr. 44/2001 al Consiliului) Cooperare judiciară în materie civilă – Competența judiciară și executarea hotărârilor în materie civilă și comercială – Regulamentul nr. 44/2001 – Domeniu de aplicare – Materie civilă și comercială – Noţiune – Acțiune introdusă de o autoritate publică a unui stat membru împotriva unei persoane fizice sau juridice cu reședința într‑un alt stat membru, având ca obiect daune interese solicitate ca urmare a participării acesteia din urmă la o fraudă fiscală – Includere – Condiții [Regulamentul nr. 44/2001 al Consiliului, art. 1 alin. (1)]

A se vedea textul deciziei. (a se vedea punctul 32) Noțiunea „materie civilă și comercială”, în sensul articolului 1 alineatul (1) din Regulamentul nr. 44/2001 privind competența judiciară, recunoașterea și executarea hotărârilor în materie civilă și comercială, trebuie interpretată în sensul că include o acțiune prin care o autoritate publică a unui stat membru solicită unor persoane fizice și juridice care sunt rezidente în alt stat membru daune interese cu titlu de reparație a unui prejudiciu cauzat de o asociere în scopul săvârșirii unei fraude cu privire la taxa pe valoarea adăugată datorată în primul stat membru. Astfel, într‑o asemenea situație, raportul juridic existent între autoritatea publică și asocierea în scopul săvârșirii unei fraude nu este un raport juridic întemeiat pe dreptul public, în speță dreptul fiscal, care implică utilizarea prerogativelor de putere publică, ci este reglementat de legislația din acest stat membru privind răspunderea delictuală sau cvasidelictuală. Instanța de trimitere trebuie totuși să verifice dacă autoritatea publică s‑a aflat în aceeași situație ca o persoană de drept privat. (a se vedea punctele 37, 40, 41, 43 și 44 și dispozitivul)

Cauza C‑49/12

The Commissioners for Her Majesty’s Revenue & Customs

împotriva

Sunico ApS și alții

(cerere de decizie preliminară formulată de Østre Landsret)

„Cooperare judiciară în materie civilă — Competența judiciară, recunoașterea și executarea hotărârilor în materie civilă și comercială — Regulamentul (CE) nr. 44/2001 — Articolul 1 alineatul (1) — Domeniu de aplicare — Noțiunea «materie civilă și comercială» — Acțiune formulată de o autoritate publică — Daune‑interese solicitate ca urmare a participării la o fraudă fiscală a unui terț care nu este persoană impozabilă în scopuri de TVA”

Sumar – Hotărârea Curții (Camera a treia) din 12 septembrie 2013

Cooperare judiciară în materie civilă — Competența judiciară și executarea hotărârilor în materie civilă și comercială — Regulamentul nr. 44/2001 — Dispoziții ale acestui regulament calificate drept echivalente cu cele ale Convenției de la Bruxelles — Interpretarea dispozițiilor menționate conform jurisprudenței Curții referitoare la convenție (Convenția din 27 septembrie 1968; Regulamentul nr. 44/2001 al Consiliului) Cooperare judiciară în materie civilă — Competența judiciară și executarea hotărârilor în materie civilă și comercială — Regulamentul nr. 44/2001 — Domeniu de aplicare — Materie civilă și comercială — Noţiune — Acțiune introdusă de o autoritate publică a unui stat membru împotriva unei persoane fizice sau juridice cu reședința într‑un alt stat membru, având ca obiect daune interese solicitate ca urmare a participării acesteia din urmă la o fraudă fiscală — Includere — Condiții [Regulamentul nr. 44/2001 al Consiliului, art. 1 alin. (1)]